
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 8 ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ В ОБЩИНА ЗЛАТОГРАД

Съгласно чл. 26, ал. 2 от Закона за нормативните актове в законоустановения срок от 14 дни, Община Златоград чрез настоящото публикуване предоставя възможност на заинтересованите лица да направят своите предложения и становища по проекта на Наредба за изменение и допълнение на Наредба № 8 на Общински съвет Златоград за определянето и администрирането на местните такси и цени на услуги в община Златоград

Мотиви:

Настоящите изменения на Наредба № 8 за определянето и администрирането на местните такси и цени на услугите на територията на Община Златоград, приета с Решение № Д 72/28.03.2008 г. и последно актуализирана с Решение № Е 285 от 30.10.2012 г. на Общински съвет Златоград се налагат поради следното:
В Наредба № 8 на Общински съвет за определяне и администриране на местните такси и цени на услуги на територията на община Златоград е определена месечната такса за посещение на целодневни детски градини и детски ясли в размер на 40 лв.

От ръководствата на детските заведения в общината са постъпили докладни записки, в които са направени сравнения с постъпленията от такси и ежемесечните разходи за едно дете – храна, вода, ел. енергия, горива и други. Налага се извода, че постъпленията трудно покриват дори разходите за хранене на децата, а те трябва да отговарят на редица изисквания регламентирани  в Наредба № 9 от 16.09.2011 г. на Министерство на земеделието и храните за специфичните изисквания към безопасността и качеството  на храните, предлагани в детските заведения и училищата, както и към храни, предлагани при организирани мероприятия за деца и ученици и Наредба № 6 от 10.08.2011 г. на Министерство на здравеопазването за здравословно хранене на децата от 3 до 7 години в детски заведения. 

По този повод са проведени родителски срещи, на които са обсъдени възможностите за повишаване на месечната такса от началото на следващата година, след направените сравнения с действителните разходи за едно дете средно за месец /в Приложенията/. От писмените предложения  на директорите искането за новата такса за един месец е в размер на 50 лева. Така ще имат възможност да повишат дневния оклад за хранене на едно дете, който сега е в размер на 2 лева. 

Във връзка с гореизложеното предлагам да приемете Наредба за изменение и допълнение на действащата Наредба № 8, както следва:



       ПРОЕКТ ЗА РЕШЕНИЕ:

І. Приема Наредба за изменение и допълнение на Наредба № 8 на Общински съвет Златоград за определянето и администрирането на местните такси и цени на услуги,  приета  с Решение № Д 72/28.03.2008 г., изменена с Решение № Д 143/30.06.2008 г., изменена и допълнена с Решение № Д 312/26.02.2009 г., изменена с Решение № Д 440/11.09.2009 г., Решение № Д 555/30.01.2010 г., Решение № Д 629/28.04.2010 г., Решение № Д 646/10.05.2010 г., допълнена с Решение № Д 682/27.07.2010 г., Решение № Д 725/29.09.2010 г. и изменена с Решение № Д 777/27.01.2011 г. (в сила от 01.01.2011г.), Решение № Д 874/29.06.2011 г. (в сила от 01.07.2011 г., Решение № Е68/26.03.2012 г. в сила от 01.04.2012 г., допълнена с Решение № Е 163 от 27.04.2012 г., изм. и доп. с Решение № Е214 от 26.06.2012 г., в сила от 26.06.2012 г., изм. и доп. с Решение Е 215 от 26.06.2012 г., в сила от 26.06.2012 г., изм. и доп. с Решение № Е 285 от 30.10.2012 г., в сила от 01.12.2012 г. на Общински съвет Златоград, както следва:

§ 1.  В Приложение № 2, Такса за ползване на детски ясли, детски градини, общежитие, към чл. 33, точка 1  се променя, както следва:

	1. 
	Месечна такса за ползване на детски ясли
	48 лв. /била 40 лв./


	1. А 
	Месечна такса за ползване на целодневна детска градина
	50 лв. /била 40 лв./



§ 2.  Изменението и допълнението на наредбата влиза в сила от ………..

§ 3. Останалата част от Наредба № 8 на Общински съвет Златоград за определянето и администрирането на местните такси и цени на услуги остава непроменена.

Приложения: Докладни записки от директорите на детските заведения в община Златоград

С уважение,

МИРОСЛАВ ЯНЧЕВ

Кмет на община Златоград

/ МБ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

